થોડો સમય પછી અમદાવાદ આવ્યા. સંતાનમાં એક માત્ર પુત્રી ઉષાબેન. એમને પણ વનસ્પતિશાસ્ત્રમાં જ ડોક્ટરેટ કરાવ્યું. આચાર્ય એમને પુત્રવત ગણીને વસંતકુંજ, અમદાવાદ-7માં રહેવા ગયા. પણ ત્યાં પગે ગેંગરીન થયું. જેમના ચરણ સદા ચાલવા તત્પર એમને જ પગે ગેંગરીન ! અંતે પગ કપાવવો જ પડ્યો. પછી તો શરીર પીગળીને પાતળી, રેલાયેલી, ઢળેલી મીણબત્તી જેવું બની ગયું. છતાં પણ કોઈ બીજા જ ગ્રહનો વાસી આ પૃથ્વી પર શોધખોળ અર્થે આવી ચડ્યો હોય એવી સંશોધનવૃત્તિ અને ખાંખત રહી.